钦定古今图书集成/历象汇编/岁功典/第023卷 > 临江仙〈元日醉题〉 明王世贞
## 钦定古今图书集成/历象汇编/岁功典/第023卷 > 临江仙〈元日醉题〉 明王世贞

拨乱屠苏新绿，汎，金花巧胜初裁。东风殢雨印泥苔。
腊随残漏尽，春逐晓痕来。　昨岁贪杯今岁病，病时
依旧贪杯。欲填新令雪儿排。小园梅未吐，先报一枝
开。

汉冯衍《显志赋》“开岁发春兮，百卉含英。”〈又〉《铭》“元正上
日，百福孔灵。”

班固《东都赋》：“春王三朝，会同汉京。是日也，天子受四
海之图籍，膺万国之贡珍，内抚诸夏，外绥百蛮。”
张衡《东京赋》：“孟春元日，群后旁戾。百僚师师，于斯胥
洎。蕃国奉聘，要荒来贽。”

魏程晓《赠傅休奕诗》：“三光飞景，玉衡代迈。龙集甲子，
四时成岁。权舆授代，除陈荡秽。元服初嘉，万福来会。
赫赫应门，严严朱阙。群后扬扬，庭燎晳晳。”
晋正会，大享歌“庆随百礼合，寿与三朝并。”

荀勖《食举乐东西厢歌》“封建厥福，骏发其祥。三朝习
吉，终然允臧。”

庾阐《扬都赋》“岁惟元辰，阴阳代纪。履端归馀，三朝告
始。万国鸣銮，有客戾止。”

宋谢灵运诗，“开春献初岁，白日出悠悠。”

鲍照《春日行》：“献岁发，吾将行，春山茂，春日明。”

梁《三朝雅乐歌》。“四气新元旦，万寿初今朝。”

《北齐元会大享歌》：“夏正肇旦，周物充庭。”

《隋炀帝献岁䜩宫臣诗》：“三元建上京，六佾宴丽城。朱
庭容卫肃，青天春气明。”

《唐太宗》诗：“送寒馀雪尽，迎岁早梅新。”

《丁仙芝》诗：“开正献岁酒，千里间庭闱。”

《韦述诗》：“初岁开韶月，田家喜载阳。”

李华《含元殿赋》“献岁元辰，东风发春。悬法象魏，与人
维新。”

《李嘉祐》诗：“入京当献岁，封事更闻天。”

《张籍诗》：“长思岁旦沙堤上，得从鸣珂傍火城。”

白居易《元日对酒》诗：“三杯蓝尾酒，一楪胶牙饧。”〈又〉春
旦日初出，曈曈耀晨辉。〈又〉献岁晴和风景新，铜驼街
郭暖无尘。

宋梅尧臣诗：“舟中逢献岁，风雨送馀寒。”〈又〉屠苏先尚
幼，彩胜又宜春。

陈师道诗：“度腊不成雪，迎年遽得春。”

杨万里诗：“夜半梅花添一岁，梦中爆竹报残更。”
朱熹诗：“时当冬候穷，开岁五日强。